**3. GOSPODĂRIREA DIN TRECUT**

**3.1. Constituirea ocolului și a unităților de producție**

In secolul trecut, pană la primul război mondial, documentele de arhivă, arată că pădurile din această zonă, ca şi terenurile agricole şi păşunile formau în principal latifundii, proprietari fiind nobili maghiari. Pădurile fiind greu accesibile, exploatările s-au limitat la acoperirea nevoilor locale de lemn de foc şi construcţii rurale. Au fost dezvoltate în schimb acţiunile de vânătoare. Pădurile din imediata apropriere a satelor şi comunelor, erau grevate cu drept de servitute locuitorilor, iobagi ai acestor mari proprietari, care aveau acces cu vitele la păşunat şi la materialul lemnos necesar (lemn de foc şi de construcţii).

Aceste păduri, în parte s-au separat în trupuri izolate şi s-au degradat structural. Pădurile neafectate de servitute au rămas în trupuri compacte, acoperind 2/3 din bazinele văilor şi pâraielor, pană la izvoare. Cele cu structura naturală (cvasivirgină şi virgină) erau folosite pentru vânătoare, vânatul constituind obiectivul principal de gospodărire. Recoltarea de lemn era slab reprezentată şi se localizează în pădurile mai apropiate de aşezările omeneşti.

Principalele acte normative privind gospodărirea pădurilor romaneşti transilvănene din secolul XVIII şi XIX au fost:

- Ordonanţa silvică din 1781 şi îmbunătăţită în 1824 şi

- Instrucţiunea forestieră din 1839.

Primul act normativ (ordonanţa) cuprindea şi unele reglementări cu privire la diversele  
operaţiuni de exploatare forestieră. Instrucţiunea forestieră din 1839 a reglementat în 161 de articole organizare şi administrare a pădurilor precum şi exploatarea acestora prin măsuri care urmăreau reglementarea exploatării şi garantarea respectării măsurilor de poliţie forestieră ce tindeau spre asigurarea incomensurabilului tezaur natural. Această instrucţiune a fost completată cu diferite dispoziţii.

Desigur că suprafaţa mică ocupată de păduri într-o zonă dens populată nu a putut să   
satisfacă toate cerinţele de lemn destinate construcţiilor, necesităţilor de combustibil şi de lemn   
pentru prelucrat ale locuitorilor tuturor comunelor. In majoritatea cazurilor pădurile au fost supuse unui proces continuu de intervenţie neorganizată fapt ce a dus la o degradare treptată a lor, unele pâlcuri de pădure au fost supuse unui proces intens de defrişare, locul lor fiind luat de terenuri arabile, fâneţe sau păşuni. Din cauza dezgolirii versanţilor eroziunile sunt foarte pronunţate fapt ce a dus la o degradare treptată a fertilităţii solurilor din zonă.

Revoluţia din 1848 determină adoptarea Legii X de Segregare — separaţiune — a suprafeţelor cu drept de servitute asupra pădurilor şi păşunilor din apropierea localităţilor, apărând pădurile composesoratelor. Situaţia s-a tergiversat şi se pune în aplicare abia în 1871, prin Legea L III, când statul Austro-Ungar, reduce marile latifundii, prin constituirea pe lângă pădurile composesoratelor şi a pădurilor comunale şi bisericeşti.

Intre timp, se amenajează drumul pietruit Arad-Brad, apare linia de cale ferată, iar marii proprietari încep a-şi organiza valorificarea masei lemnoase, construind decoviluri - linii ferate înguste, pe toate văile principale, la început cu tracţiune animală şi apoi cu locomotive alimentate cu lemn.

Exploatările încep a lua proporţii, neglijându-se regenerarea, fapt ce a determinat elaborarea codului silvic austro-ungar, 1881, prin care se reglementează gospodărirea tuturor pădurilor. În această perioadă, situaţia pădurilor pe deţinători se prezintă foarte diferit, în raport cu densitatea populaţiei, respectiv:

- în zonele cu cele mai numeroase localităţi, din U.P. II doar 40% existau ca mari proprietăţi, restul de 60% au aparţinut composesoratelor, comunelor şi mai puţin bisericilor;

- în cele cu mai puţină populaţie din raza U.P. III — VI, 80-90% au rămas ca mari proprietăţi şi numai o mică parte au aparţinut composesoratelor, comunelor şi bisericilor.

Primele amenajamente din 1860-1862, întocmite de marii proprietari, vizau, în principal, producţia cinegetică. După apariţia Codului silvic, din 1891 începe gospodărirea pădurilor pe bază de amenajamente pentru unele din marile proprietăţi — 1885, 1889, 1908, şi pe bază de studii de exploatare pentru celelalte păduri.

Prevederile acestora nu au fost respectate în totalitate.

Febra acumulării unui cât mai mare venit, a făcut ca să se depăşească treptat posibilitatea, culminând cu perioada primului război mondial, îndeosebi în anii 1910-1918, când depăşirile au dus la exploatare a peste 40% din suprafaţa pădurilor — fapt reflectat în actualele clase de vârstă — a V-a 22% şi a VI-a 37% în medie pe ocol, cel mai intens exploatate fiind arboretele din U.P. V şi U.P. IV.

În anul 1948 toate pădurile au trecut în proprietatea statului conform art. 5 din Constituţia R.P.R. întocmindu-se primele amenajamente pe mari bazine forestiere. Ulterior prin H.C.M. 2315/1954 o parte au fost date spre administrare comunelor.

Referitor la evoluţia bazelor de amenajare şi organizarea procesului de producţie după 1948 se menţionează:

- bazele de amestec în principal, regimul şi tratamentul s-au menţinut o perioadă lungă, toate U.P. adoptând regimul codru cu tăieri combinate, succesive, rase de refacere, cu excepţia P.C. Dieci, la care regimul crâng s-a menţinut pană în 1983;

- reglementarea procesului de producţie la primele două amenajări, 1953 şi 1963, s-a făcut în cadrul unei singure subunităţi de producţie A - codru regulat, cu ciclu de producţie de 100 — 110 ani, având ca tratamente, tăieri combinate şi succesive ca şi tăieri rase pentru arboretele slab productive.

Amenajamentele din 1973 şi 1983, aprofundând rolul funcţional al pădurilor sub raportul obiectivelor de protejat ca şi a structurii arboretelor sub raportul compoziţiei şi al productivităţii în raport cu condiţiile staţionale pe de o parte, iar pe de altă parte, ţinând cont de obiectivele economice ce se impuneau în acea perioadă, operează modificări în reglementarea procesului de producţie şi a modului de gospodărire. Ca urmare, amenajamentele din 1973 constituie:

- Subunităţi de producţie A — codru regulat pentru arboertele cu structură corespunzătoare, ce pot asigura regenerarea naturală din sămânţă, prin executarea de tăieri combinate şi succesive; arboretele slab productive ce nu pot asigura o regenerare naturală, fiind constituite în subunităţi de refacere şi substituire (SUP S), arboretele urmând a fi înlocuite cu molid şi alte răşinoase, urmărindu-se în perspectivă realizarea de subunităţi cu ciclu redus (40-50 ani) pentru lemn de celuloză. Atât S.U.P. A cat şi S.U.P. S au fost constituite în toate unităţile de producţie.

- Subunităţile de protecţie absolută (H) (actuale M), au fost constituite în toate unităţile de producţie, în arboretele încadrate în grupa I categoria funcţională 2A - de protecţie a solului împotriva eroziunilor, arboretele situate pe versanţi cu înclinări de peste 35g, pe stâncării, grohotişuri, etc.

Amenajamentele din 1983 menţin S.U.P. A de codru regulat în toate U.P.-urile, arboretele slab productive reducându-se mult ca suprafaţă, S.U.P. S de refacere se menţine doar în U.P. II— Zimbru şi U.P. VI Rădeşti (cedată ulterior la O.S. Buteni), iar S.U.P. H de protecţie absolută se extinde ca suprafaţă, constituindu-se în toate U.P.-urile cu excepţia U.P. V.

Amenajamentele din 1983 constituie noi subunităţi de producţie şi anume:

S.U.P. B — codru regulat — sortimente deosebite în U.P. II, III, V şi VI;

S.U.P. G — codru grădinărit în U.P. II, III şi V;

S.U.P. P — pentru lemn de celuloză în toate U.P. — urile.

Pădurilor comunale la prima amenajare (1963) li s-au aplicat regimul crângului simplu cu tăieri în crâng.

La amenajarea din 1973, fostele comune Zimbru, Satu Rău şi Bouteşti, devenind sate, amenajamentele au fost întocmite pentru comunele Dieci, Gurahonţ, Pleşcuţa şi Brazi, adoptându-se regimul codru cu tăieri combinate şi tăieri rase de refacere şi substituire cu un ciclu de 80 ani (conversiune prin îmbătrânire), cu excepţia P.C. Dieci, căreia i s-a menţinut regimul crâng cu un ciclu de 40 ani.

La amenajarea din 1983 au fost menţinute aceleaşi baze de amenajare cu excepţia amenajamentului. P.C. Dieci la care ciclul de producţie s-a redus la 30 ani.

Prezentele amenajamente menţin subunitatea A de codru regulat în cadrul celor 5 U.P., subunitatea G de codru grădinărit în U.P. V; S.U.P. M de producţie absolută respectiv conservare deosebită în toate U.P. Se renunţă la S.U.P. B - sortimente deosebite şi la S.U.P. P - pentru celuloză.

Din rezervaţiile de seminţe din U.P. II, III, V a căror u.a. au fost cuprinse în S.U.P. A în   
amenajamentul din 1983, s-a constituit S.U.P. K — rezervaţii de seminţe iar în U.P. II Zimbru o   
rezervaţie ştiinţifică pentru *Ilex aquifolium*.

La amenajamentul 2004 faţă de amenajamentul precedent (1994) limitele ocolului silvic Gurahonţ s-au modificat după cum urmează:

- din fostul OS Gurahonţ au rămas UP II Zimbru, UP III Honţişor, UP IV Iacobini, UP Mădrigeşti, iar UP I Crocna a fost arondată ocolului silvic Buteni (actual OS Sebiş-Moneasa);

- de la fostul OS Hălmagiu au fost preluate UP VI Moma-Biharia şi UP VII Găina-Gorgana.

Suprafaţa fondului forestier administrată de O.S. Gurahonţ, a fost de 17673,8 ha fiind cu 17494,6 ha mai mică decât cea precedentă (35168,4 ha ) această scădere justificându-se prin:

- retrocedarea a 89,99 ha foştilor proprietari în conformitate cu Legea 18/1991;

- retrocedarea a 17417,7 ha foştilor proprietari în conformitate cu Legea 1/2000;

- greşeli de planimetrare (+ 5,4 ha);

- rearondare (+ 7,7 ha);

Suprafaţa pădurii a totalizat 17244,7 ha şi a constituit obiectul următoarelor subunităţi de gospodărire:

- **A -**  codru regulat sortimente obişnuite – 13447,9 ha;

- **G -**  codru grădinărit – 560,9 ha;

- **E -**  rezervaţii pentru ocrotirea integrală a naturii – 26,0 ha;

- **K -**  rezervaţii de seminţe – 280,4 ha;

- **M -**  conservare deosebită – 2929,5 ha;

Amenajamentul a stabilit încadrarea în grupa I funcţională a unei suprafeţe de 5161,4 ha (30%), iar în grupa a II-a, a unei suprafeţe de 12084,3 ha (70%).

**3.2. Analiza critică a aplicării amenajamentului precedent (ediția 2014)**

Faţă de amenajamentul din anul 2004 s-au stabilit următoarele:

- limitele ocolului şi arondarea pe unităţi de producţie au rămas cele de la amenajarea anterioară.

- ocolul este constituit din şase unităţi de producţie (U.P. II, III, IV, V, VI, VII)

Suprafaţa actuală a fondului forestier, aşa cum reiese din tabelul **1E** ( 2.4.2. ) este de 15601,63 ha fiind cu 2072,17 ha mai mică decât cea veche (17673,8 ha) această scădere justificându-se prin:

|  |  |  |  |
| --- | --- | --- | --- |
| - acte de retrocedare neidentificate la amenajarea precedentă (L18/1991, L 1/2000) | - | 36,98 | ha |
| - restituiri de terenuri foştilor proprietari în baza Legii nr. 1/2000 | - | 144,09 | ha; |
| - restituiri de terenuri foştilor proprietari în baza Legii nr. 247/2005 | - | 2018,22 | ha; |
| - suprafeţe omise la amenajarea precedentă – UP IV | + | 32,90 | ha; |
| - intrări de suprafeţe cu acte legale - Procese Verbale de Predare-Primire (invalidări la legea 1/2000) încheiate cu persoane fizice, Proces verbal de Predare Primire nr. 328/19.02.2007 încheiat cu Primăria Hălmagiu | + | 55,41 | ha |
| - diferenţe dintre suprafaţa şi PV şi suprafaţa efectiv predată în teren | + | 23,51 | ha |
| - diferenţe rezultate în urma determinării analitice a suprafeţelor prin tehnica G.I.S. | + | 15,30 | ha; |

Suprafaţa pădurii a totalizat 15180,32 ha şi a constituit obiectul următoarelor subunităţi de gospodărire:

- S.U.P. „**A”** - codru regulat, sortimente obişnuite ………………….….11761,56 ha;

- S.U.P. „**J”** – codru cvasigrădinărit ……………….……………….…......510,92 ha;

- S.U.P. **„E”**- rezervații pentru ocrotirea integrală a naturii ………………..50,34 ha;

- S.U.P. „**K”** – rezervaţii de seminţe …………………………………...….114,28 ha;

- S.U.P. „**M”**- păduri supuse regimului de conservare deosebită …………2743,22 ha.

Amenajamentul precedent a inclus în grupa I funcţională o suprafață de 12980,45 ha (86%) și în grupa a II-a o suprafață de 1758,72 ha (11%). Suprafaţa de 431,42 ha (3%) nu are grupă funcţională, aceasta fiind compusă din terenurile afectate, terenuri neproductive şi terenuri scoase temporar din fondul forestier.

*Tabel 3.2.1*

|  |  |  |  |
| --- | --- | --- | --- |
| **Grupa, subgrupa şi categoria funcţională** | | **Suprafaţa** | |
| **Cod** | **Denumirea ( funcţia prioritară )** | **ha** | **%** |
| **Grupa I - din care :** | | | |
| **1.2A** | Arboretele situate pe stâncării, pe grohotişuri şi pe terenuri cu eroziune în adâncime şi pe terenuri cu înclinarea mai mare de 30 grade pe substrate de fliş (facies marnos, marno-argilos şi argilos), nisipuri, pietrişuri şi loess, precum şi cele situate pe terenuri cu înclinare mai mare de 35 grade, pe alte substrate litologice (T II) | 2845,54 | 19 |
| **1.2H** | Arboretele situate pe terenuri alunecătoare (T II) | 1,04 | - |
| **1.2L** | Arboretele situate pe terenuri cu substraturi litologice foarte vulnerabile la eroziuni şi alunecări, cu pante cuprinse până la limitele indicate la categoria 1.2.A (T IV) | 244,62 | 2 |
| **1.3H** | Arboretele situate în condiţii foarte grele de regenerare (T II) | 60,80 | - |
| **1.4G** | Arboretele din trupurile de pădure esențiale pentru păstrarea identității culturale a comunităților locale și cele din jurul monumentelor de cult – *Mănăstirea Izbuc* (T II) | 8,03 | - |
| **1.4E** | Benzi de pădure constituite din subparcele întregi situate de-a lungul căilor de comunicaţii de importantă naţională şi internaţională (T II) | 2,25 | - |
| **1.5E** | Arboretele constituite în zone de protecție a monumentelor naturii (*Dosul Laurului)* (T II) | 89,94 | 1 |
| **1.5F** | Arboretele declarate monumente ale naturii – *Izbucul intermitenr de la Călugări, Dosul Laurului* (TI) | 44,24 | - |
| **1.5H** | Arboretele constituite ca materiale de bază-surse de semințe (T II) | 117,45 | 1 |
| **1.5N** | Arboretele constituite ca zonă tampon pentru resursele genetice (T III) | 52,33 | - |
| **1.5.Q** | Arboretele din păduri/ecosisteme de pădure cu valoare protectivă pentru habitate de interes comunitar şi specii de interes deosebit incluse în arii speciale de conservare/situri de importanţă comunitară în scopul conservării habitatelor (din reţeaua ecologică Natura 2000 - *ROSCI0291 – Coridorul Munţii Bihorului – Codru Moma, ROSCI0200 Platoul Vaşcău, ROSCI0298 – Defileul Crişului Alb, ROSCI0324 Munţii Bihor, ROSCI0406 – Zarandul de Est,* *ROSCI0070 – Drocea*) (T IV) | 9512,33 | 63 |

*Tabel 3.2.1.(continuare)*

|  |  |  |  |
| --- | --- | --- | --- |
| **Grupa, subgrupa şi categoria funcţională** | | **Suprafaţa** | |
| **Cod** | **Denumirea ( funcţia prioritară )** | **ha** | **%** |
| **1.5.U** | Arboretele din ecosisteme rare, amenințate cu periclitarea (castan comestibil) (T II) | 1,88 | - |
| **Total grupa I** | | **12980,45** | **86** |
| **Grupa a II-a - din care :** | | | |
| **1C** | Arboretele destinate să producă, în principal, lemn pentru cherestea (T VI) | 1745,62 | 11 |
| **1D** | Arboretele destinate să producă, în principal, arbori mijlocii şi subţiri pentru celuloză, construcţii rurale şi alte produse din lemn (T VI) | 13,10 | - |
| **Total grupa a II-a** | | **1758,72** | **11** |
| **Total grupa I +II** | | **14739,17** | **97** |
| **-** | Terenuri fără grupă funcţională ( afectate-ctg.B, neproductive-ctg.C; scoase temporar din fondul forestier- ctg.D). | 431,42 | **3** |
| **TOTAL OCOL** | | **15170,59** | **100** |

Reglementarea procesului de producţie s-a făcut în cadrul S.U.P. A-codru regulat – sortimente obişnuite (11761,56 ha) și S.U.P. J-codru cvasigrădinărit (510,92 ha), în care s-a adoptat o posibilitate anuală de 39649 m3, preconizată a fi recoltată prin tăieri progresive, tăieri succesive, tăieri cvasigrădinărite (jardinatorii), tăieri rase cu caracter de substituire și tăieri în crâng la arboretele de salcâm.

Se prezintă sub formă tabelară, bazele de amenajare adoptate, pe unităţi de producţie şi pe total ocol.

*Tabel 3.2.2.*

|  |  |  |  |  |  |  |
| --- | --- | --- | --- | --- | --- | --- |
| **U.P** | **Amena-jamentul** | **Regim**  **Subunitate de gospodărire**  **( ha )** | **Vârsta**  **exploatab.** | **Ciclul** | **Compoziţia ţel** | **Tratamentul** |
| **II** | Precedent | **Codru, crâng** | 107 | 110 | 67FA14GO2TE1CE  15DT1DM | T. progresive, T. în crâng  T. rase (de ref., substit.) |
| A-codru regulat – 2364,70 |
| E- rezerv. ocrotirea integ. naturi - 0,80 | - | - | - | - |
| M - conserv.deosebită – 197,80 | - | - | - | - |
| Actual | **Codru, crâng** | 106 | 110 | 63FA11GO10CE6PAM 3CA2TE14DT | T. progresive, T. în crâng  T. rase (de ref., substit.) |
| A-codru regulat – 2332,77 |
| E- rezerv. ocrotirea integ. naturi – 32,29 | - | - | 80FA20DT | - |
| M - conserv.deosebită – 137,93 | - | - | 52GO28FA3CA1TE16DT | - |
| **III** | Precedent | **Codru** | 114 | 110 | 62FA18GO2CE2TE16DT | T. progresive  T. rase (de ref., substit.) |
| A-codru regulat – 1474,70 |
| K- rezer. seminţe – 82,50 | - | - | - | - |
| M - conserv.deosebită – 876,00 | - | - | - | - |
| Actual | **Codru** | 114 | 110 | 59FA10GO9PAM8TE 1CE1GÎ12DT | T. progresive |
| A-codru regulat – 1390,33 |
| K- rezer. seminţe – 81,83 | - | - | 70FA20PAM10DT | - |
| M - conserv.deosebită – 893,74 | - | - | 43FA31GO6TE4PAM16DT | - |
| **IV** | Precedent | **Codru, crâng** | 110 | 110 | 60FA19GO4TE3CA14DT | T. progresive, T. succesive  T. rase (de ref., substit.), T. În crâng |
| A-codru regulat – 2279,70 |
| M - conserv.deosebită – 445,90 | - | - | - | - |
| Actual | **Codru, crâng** | 109 | 110 | 55FA17GO7TE 6PAM2CE13DT | T. progresive, T. succesive  T. rase (de ref., substit.), T. În crâng |
| A-codru regulat – 2258,94 |
| M - conserv.deosebită – 455,40 | - | - | 43FA16GO14CE6TE2DR19DT | - |

*Tabel 3.2.2. (continuare)*

|  |  |  |  |  |  |  |
| --- | --- | --- | --- | --- | --- | --- |
| **U.P** | **Amena-jamentul** | **Regim**  **Subunitate de gospodărire**  **( ha )** | **Vârsta**  **exploatab.** | **Ciclul** | **Compoziţia ţel** | **Tratamentul** |
| **V** | Precedent | **Codru, crâng** | 109 | 110 | 69FA15GO1TE15DT | T. progresive, T. în crâng  T. rase (de ref., substit.) |
| A-codru regulat – 2542,70 |
| G- codru grădinărit – 560,90 |  |  | - |  |
| K- rezer. seminţe – 32,30 |  |  | - | - |
| M - conserv.deosebită – 103,00 | - | - | - | - |
| Actual | **Codru, crâng** | 110 | 110 | 58FA17GO6PAM  3TE1CA15DT | T. progresive,  T. rase (de ref., substit.) |
| A-codru regulat – 2617,69 |
| J – codru cvasigrădinărit – 510,92 | 111 | 110 | 70FA15PAM2TE2CA11DT | T. jardinatorii |
| K- rezer. seminţe – 32,45 |  |  | 56FA36GO8DR | - |
| M - conserv.deosebită – 91,06 | - | - | 54FA22GO5TE19DT | - |
| **VI** | Precedent | **Codru** | 108 | 110 | 62FA25MO5BR3CA  2DR3DT | T. progresive,  T. rase (de ref., substit.) |
| A-codru regulat – 2052,10 |
| E- rezerv. ocrotirea integ. naturi – 25,2 |  |  | - |  |
| M - conserv.deosebită – 684,20 | - | - | - | - |
| Actual | **Codru** | 108 | 110 | 76FA8MO3PAM 1BR1GÎ2DR9DT | T. progresive,  T. rase |
| A-codru regulat – 2004,38 |
| E- rezerv. ocrotirea integ. naturi – 18,05 |  |  | 88FA11CA1DT |  |
| M - conserv.deosebită – 733,91 | - | - | 72FA13MO1PAM2DR12DT | - |
| **VII** | Precedent | **Codru** | 107 | 110 | 68FA17MO7CA2BR  2LA2DR2DT | T. progresive,  T. rase (de ref., substit.) |
| A-codru regulat – 2734,00 |
| K- rezer. seminţe – 165,60 | - | - | - | - |
| M - conserv.deosebită – 622,60 | - | - | - | - |
| Actual | **Codru** | 108 | 110 | 67FA8MO5TE  4GO2CA14DT | T. progresive |
| A-codru regulat – 1157,45 |
| M - conserv.deosebită – 431,18 | - | - | 67FA11MO4GO3TE15DT | - |
| **O.S.** | **Precedent** | **Codru, Crâng** | 107-114 | 110 | - | T. progresive, T. succesive, T. în crâng  T. rase (de ref., substit.) |
| A-codru regulat – 13447,90 |
| G- codru grădinărit – 560,90 |  |  | - |  |
| E- rezerv. ocrotirea integ. naturi - 26,0 | - | - | - | - |
| K- rezer. seminţe – 280,40 | - | - | - | - |
| M - conserv.deosebită – 2929,50 | - | - | - | - |
| **Actual** | **Codru, Crâng** | 106-114 | 110 | 63FA11GO5PAM4TE 2MO1CE1CA13DT | T. progresive, T. succesive, T. în crâng, T. rase  T. rase (de ref., substit. |
| A - codru regulat – 11761,56 |
| J – codru cvasigrădinărit – 510,92 | 111 | 110 | 70FA15PAM2TE2CA11DT | T. jardinatorii |
| E- rezerv. ocrotirea integ. naturi - 50,34 | - | - | 88FA4CA8DT | - |
| K – rezerv. seminţe – 114,28 | - | - | 68FA19GO2CA2DR9DT | - |
| M - conserv.deosebită – 2743,22 | - | - | 54FA17GO5MO3CE3PAM  1TE1GÎ1DR13DT | - |

***3.2.1. Aplicarea prevederilor amenajamentului anterior***

Se redă mai jos o centralizare a lucrărilor executate (realizări) în deceniul trecut, în comparaţie cu lucrările propuse (prevederi).

*Tabel 3.2.1.1.*

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **U.P.** | **Prevederi**  **P** | **Împă-duriri** | **Dega-jări** | **Curăţiri** | | **Rărituri** | | **Accidentale II** | | **Produse**  **principale** | | **Depăşire posibilitate** | | **Accidentale I** | | **Tăieri de conservare** | | **Tăieri de**  **igienă** | | **Indici de**  **recoltare**  **m3/an/ha** | **Indice de creştere**  **curentă**  **m3/an/ha** |
| **Realizări**  **R** | **Document de aprobare** | **Volum extras** |
| **ha/an** | **ha/an** | **ha/an** | **m3/an** | **ha/an** | **m3/an** | **ha/an** | **m3/an** | **ha/an** | **m3/an** | - | **m3/an** | **ha/an** | **m3/an** | **ha/an** | **m3/an** | **ha/an** | **m3/an** |
| **II** | P | 8,8 | 20,44 | 18,48 | 67 | 68,7 | 2253 | - | - | 77,83 | 8904 | - |  | - | - | 4,45 | 146 | 650,36 | 560 | 4,5 | 5,7 |
| R | 2,3 | 18,4 | 18,4 | 73 | 64,2 | 1535 | - | 55 | 49,7 | 4545 | - | 4150 | 1,2 | 7 | 276,74 | 76 | 4,3 |
| % | 25 | 92 | 100 | 110 | 94 | 68 | - | - | 64 | 51 | - | - | 27 | 5 | 43 | 14 | 100 |
| **III** | P | 3 | 1,89 | 18,4 | 92 | 32,4 | 635 | - | - | 42,56 | 6150 | - |  | - | - | 59,56 | 1853 | 92,57 | 771 | 4 | 4,0 |
| R | 0,42 | 1,89 | 18,1 | 86 | 18,5 | 312 | - | 3 | 32,9 | 4454 | - | 951 | 1,2 | 56 | 70 | 103 | 2,5 |
| % | 14 | 100 | 98 | 94 | 57 | 49 | - | - | 77 | 73 | - | - | 2 | 3 | 76 | 13 | 63 |
| **IV** | P | 7,36 | 8 | 10,8 | 51 | 24,3 | 645 | - | - | 67,3 | 7700 | - |  | - | - | 6 | 168 | 157 | 1350 | 3,7 | 4,4 |
| R | 1,96 | 8,2 | 11,2 | 52 | 20,3 | 382 | - | 7 | 59,8 | 6293 | - | 763 | - | - | 100 | 122 | 2,8 |
| % | 27 | 103 | 104 | 102 | 84 | 59 | - | - | 89 | 82 | - | - | - | - | 64 | 1 | 76 |
| **V** | P | 2,69 | 0,86 | 0,49 | 2 | 71,09 | 1957 | - | - | 66,31 | 7110 | 192/28.06.2023  401/11.10.2023 | 1837 | - | - | 0,71 | 14 | 187,14 | 1623 | 3,3 | 6,2 |
| R | 0,85 | 0,86 | 0,15 | 1 | 65,2 | 1233 | - | 12 | 41,9 | 3903 | - | 4978 | - | - | 71,5 | 94 | 3,1 |
| % | 32 | 100 | 25 | 50 | 92 | 63 | - | - | 63 | 51 | - | - | - | - | 38 | 6 | 94 |
| **VI** | P | 5,01 | 4,9 | 16,56 | 61 | 65,81 | 2276 | - | - | 31,74 | 5279 | - |  | - | - | 11,88 | 402 | 865,27 | 736 | 3,2 | 6,9 |
| R | 1,97 | 4,9 | 16,4 | 57 | 38,4 | 1389 | - | 60 | 25,9 | 3536 | - | 1364 | - | - | 23,9 | 30 | 2,3 |
| % | 39 | 100 | 99 | 93 | 58 | 61 | - | - | 82 | 67 | - | - | - | - | 3 | 4 | 74 |
| **VII** | P | 1,35 | 0,24 | 11,38 | 47 | 46,5 | 1955 | - | - | 20,74 | 4506 | - |  | - | - | 9,09 | 380 | 750,81 | 651 | 6,9 | 6,6 |
| R | 0,64 | 0,24 | 11,40 | 41 | 41,6 | 1503 | - | 56 | 19,6 | 3221 | - | 350 | - | - | 3 | 2 | 4,7 |
| % | 47 | 100 | 100 | 87 | 89 | 77 | - | - | 95 | 71 | - | - | - | - | - | - | 69 |
| **Total OS** | **P** | **28,21** | **36,34** | **76,13** | **319** | **308,78** | **9722** | **-** | **-** | **306,48** | **39649** | 192/28.06.2023  401/11.10.2023 | **1837** | **-** | **-** | **91,71** | **2962** | **6633,67** | **5691** | **3,8** | **4,8** |
| **R** | **8,14** | **34,49** | **75,65** | **310** | **248,2** | **6354** | **-** | **193** | **229,8** | **25952** | **-** | **12556** | **2,40** | **63** | **545,14** | **427** | **3,0** |
| **%** | **29** | **95** | **99** | **97** | **80** | **65** | **-** | **-** | **75** | **66** | **-** | **-** | **3** | **2** | **8** | **8** | **79** |

Datele prezentate în tabelul de mai sus au fost furnizate de Ocolul silvic Gurahonț sub semnătură (Adresa nr. 260 din 22.01.2024), conform prevederilor Ordinului Ministerului Apelor şi Pădurilor nr. 1103 din anul 2018.

Din analiza datelor prezentate în tabelul anterior se desprind următoarele aspecte:

- cu **tăieri de produse principale** s-a parcurs o suprafaţă ce reprezintă 75% din prevederi ca urmare a faptului că o serie de arborete din planul decenal nu au fost parcurse cu tăieri de produse principale datorită produselor accidentale I (doborâturi și rupturi de vânt) care au apărut ca urmar a fenomenelor meteorologice extreme (vânt puternic și precipitații abundente) mai ales în anii 2017 și 2023 și în urma cărora a existat o depășire de posibilitate în U.P. V, la nivelul U.G. A de 1837 m3/ha. În ceea ce privește volumul recoltat (produse principale și accidentale I) acesta reprezintă 97 % din prevederi.

Tratamentele intensive prevăzute au fost în general respectate, s-a manifestat atenţia cuvenită pentru regenerările naturale şi pentru ajutorarea seminţişului instalat iar tăierile definitive au fost corelate cu anii de fructificaţie asigurându-se în acest fel seminţişuri naturale pe 70–80% din suprafaţă. Aceste aspecte pozitive se reflectă şi în faptul că suprafaţa împădurită de-a lungul deceniului de aplicare reprezintă doar 29% din cea prevăzută.

**- la curăţiri** prevederile pe volum au fost realizate în procent de 97%, iar cele pe suprafață 99%.

**- răriturile** au fost executate sub prevederi atât în suprafață (80%) cât și volumul (65%). Principala cauză a nerealizărilor, conform celor precizate de ocolul silvic în Adresa nr. 260 din 22.01.2024 și în tema de proiectare, este reprezentată de accesul greu la unele suprafețe prevăzute cu astfel de lucrări, dar și a faptului că în anii 2016, 2017 și 2022 s-a retrocedat o suprafață de 405 ha, în care erau prevăzute cu rărituri.

Volumul recoltat din produse secundare (curăţiri+rărituri) de 6664 m3/an cumulat și cu cel din produse accidentale II de 193 m3/an însumează 6857 m3/an ceea ce reprezintă 68% din cel prevăzut de amenajament.

Întârzierea executării la timp a lucrărilor de îngrijire duce la necesitatea executării lor la vârste din ce în ce mai mari, cu efecte diminuate (nu se promovează la timp arborii de viitor) şi adesea chiar cu efecte secundare negative (rănirea unui procent ridicat din exemplarele rămase, rănirea solului, dificultăţi la scoatere etc.).

Astfel, având în vedere efectele benefice pe care le au asupra arboretelor, se impune executarea lucrărilor de îngrijire în raport de necesităţi, la timp şi în bune condiţii.

- **degajările**au fost realizate în procent de 95% faţă de prevederi. Organele de specialitate ale ocolului au executat această lucrare în raport de necesităţi, în toate arboretele tinere, preocupându-se de crearea unor condiţii de vegetaţie cât mai favorabile pentru speciile destinate să formeze viitoarele arborete.

**- tăierile de igienă** s-au efectuat în raport de necesităţi, materialul lemnos rezultat fiind, de regulă, mai uşor valorificat. Procentul de realizare a tăierilor de igienă a fost de 8% atât în suprafață cât și în volum.

**-** **tăierile de conservare** s-au executat sub prevederi datorită accesibilității scăzute a arboretelor prevăzute cu astfel de tăieri, dar și condițiilor mai grele de exploatare (multe arborete fiind în zone cu terenuri degradate, afectate de eroziune).

**Indicele de recoltare** total rezultat în urma aplicării amenajamentului reprezintă 79% din cel prevăzut (3,0 m3/an/ha realizat față de cel prevăzut de 3,8 m3/an/ha) și doar 63% din cel de creștere curentă (4,8 m3/an/ha) observându-se o acumulare evidentă de masă lemnoasă în perioada analizată.

**Lucrări de împădurire**

Se redau mai jos sub formă tabelară prevederile şi realizările lucrărilor de împădurire, în ultimul deceniu.

*Tabel 3.2.1.2*

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Anul amenajării** | **Prevederi (P)** | **SPECII HA** | | | | | | | | | | | | | | **TOTAL** |
|  | |
| **Realizări (R)** | **FA** | **MO** | **BR** | **LA** | **PI** | **GO** | **CE** | **STR** | **PAM** | **FR** | **TE** | **CI** | **CAS** | **DT** |  |
| **Perioada de amenajare** |  |
| **%** |  |
|  |
| **II** | **P** | 4,37 | 0,07 | - | 0,07 | - | 0,56 | - | 0,01 | - | - | - | - | - | 3,71 | **8,79** |  |
| **R** | 0,15 | - | - | 0,27 | - | 0,53 | - | - | 0,21 | 0,12 | - | 0,31 | 0,04 | 0,67 | **2,30** |  |
| **%** | 3 | - | - | 386 | - | 94 | - | - | - | - | - | - | - | 18 | **31** |  |
| **III** | **P** | 0,28 | - | - | - | 0,12 | 0,51 | - | - | 0,36 | 0,08 | 1,14 | - | - | 0,51 | **3,00** |  |
| **R** | 0,28 | 0,02 | - | - | - | 0,04 | - | - | 0,07 | - | - | 0,01 | - | - | **0,42** |  |
| **%** | 100 | - | - | - | - | 8 | - | - | 19 | - | - | - | - | - | **14** |  |
| **IV** | **P** | 3,16 | 0,01 | - | - | - | 1,36 | 0,31 | - | 0,08 | 0,21 | 0,33 | 0,03 | - | 1,87 | **7,36** |  |
| **R** | 0,85 | 0,03 | - | 0,09 | - | 0,56 | - | - | 0,29 | - | - | 0,14 | - | - | **1,96** |  |
| **%** | 27 | 300 | - | - | - | 41 | - | - | - | - | - | 467 | - | - | **27** |  |
| **V** | **P** | 1,18 | - | - | - | - | 0,45 | 0,07 | - | - | - | - | 0,01 | - | 0,98 | **2,69** |  |
| **R** | 0,30 | 0,05 | - | 0,16 | - | 0,20 | - | - | 0,05 | - | - | 0,09 | - | - | **0,85** |  |
| **%** | 25 | - | - | - | - | 47 | - | - | - | - | - | 900 | - | - | **32** |  |
| **VI** | **P** | 0,31 | 1,97 | 0,38 | 0,31 | - | 0,09 | - | - | 0,67 | - | - | - | - | 1,28 | **5,01** |  |
| **R** | 0,34 | 0,91 | 0,16 | 0,40 | - | 0,03 | - | - | 0,09 | - | - | 0,04 | - | - | **1,97** |  |
| **%** | 110 | 46 | 42 | 129 | - | 33 | - | - | 13 | - | - | - | - | - | **39** |  |
| **VII** | **P** | 0,19 | 0,13 | 0,01 | - | - | 0,03 | - | - | - | - | - | - | - | 0,99 | **1,35** |  |
| **R** | 0,38 | 0,09 | - | 0,06 | - | 0,06 | - | - | 0,05 | - | - | - | - | - | **0,64** |  |
| **%** | 200 | 69 | - | - | - | 200 | - | - | - | - | - | - | - | - | **47** |  |
| **Total O.S.** | **P** | **9,49** | **2,18** | **0,39** | **0,38** | **0,12** | **3,00** | **0,38** | **0,01** | **1,11** | **0,29** | **1,47** | **0,04** | **-** | **9,34** | **28,20** |  |
| **R** | **2,30** | **1,10** | **0,16** | **0,98** | **-** | **1,42** | **-** | **-** | **0,76** | **0,12** | **-** | **0,59** | **0,04** | **0,67** | **8,14** |  |
| **%** | 24 | 51 | 41 | 258 | - | 47 | - | - | 69 | 41 | - | 1475 | - | 7 | 29 |  |

***Lucrările de împădurire***, ca lucrări dependente ca suprafaţă totală şi efectivă de aplicarea planurilor de recoltare a produselor principale şi de ponderea regenerărilor naturale, au fost executate pe toate suprafeţele care necesitau astfel de lucrări, ritmul lor urmând fără întârziere ritmul tăierilor, revenindu-se şi cu completările necesare acolo unde a fost cazul. Suprafeţele împădurite au reprezentat 29% din cele estimate. Explicaţia nerealizărilor, conform celor precizate în tema de proiectare, constă în faptul că nu s-au parcurs cu tăieri rase de substituire toate arboretele prevăzute în deceniu, iar la tierile progresive și succesive s-a reușit regenerarea naturală pe suprafațe corespunzătoare (peste 70% la tăierile definitive) și cu compoziții care corespund compozițiilor țel propuse.

Speciile cel mai frecvent utilizate la lucrările de împădurire au fost: fagul, molidul, gorunul, laricele, platinul de munte, cireșul. Speciile utilizate vegetează bine în marea majoritate a cazurilor, excepţie făcând cazurile în care staţiunile pe care s-au executat plantaţiile sunt de bonitate inferioară, iar starea de vegetaţie a plantaţiilor respective este în concordanţă cu această bonitate.

Lucrările de îngrijire a culturilor şi completările necesare au fost executate în raport de necesităţi, neexistând cazuri de plantaţii copleşite sau compromise.