|  |  |  |
| --- | --- | --- |
|  | MINISTERUL CERCETĂRII, INOVĂRII ŞI DIGITALIZĂRII  **INSTITUTUL NAȚIONAL DE CERCETARE - DEZVOLTARE**  **ÎN SILVICULTURĂ “MARIN DRĂCEA”**  **STAȚIUNEA DE CERCETARE-DEZVOLTARE ȘI EXPERIMENTARE-PRODUCȚIE ORADEA**  *Oradea, str. Radu Enescu, nr. 28, județul Bihor*  *Cod poștal 410238, Tel/fax: 0259-418879*  http://www.icas.ro; e-mail: [icas@icas.ro](mailto:icas@icas.ro); oradea@icas.ro  Operator de date cu caracter personal înregistrat sub numarul 36421 |  |

Se aprobă,

**Director General**

**Dr. ing. DAVIDESCU ȘERBAN OCTAVIAN**

**PROCES VERBAL C.T.A.P. Nr. 478**

Avizare de recepţie din 22.11.2024

1. **OBIECTUL AVIZĂRII :**

Amenajamentul Ocolului Silvic Gurahonț, Direcţia Silvică Arad (Studiu General).

* *Tipul de activitate*: dezvoltare tehnologică;
* *Faza de proiectare*: definitivare;
* *Beneficiar*: REGIA NAŢIONALĂ A PĂDURILOR – ROMSILVA;
* *Contract*: nr. 10/174 din anul 2023;
* *Tipul sursei de finanțare*: național- R.N. P. – ROMSILVA;
* *Domeniul de cercetare –dezvoltare și inovare*: bioeconomie;
* *Bugetul,* cu evidențierea distinctă a cheltuielilor corespunzătoare veniturilor din salarii și asimilate salariilor aferente personalului încadrat în proiect: conform devizelor postcalcul întocmite în baza contractului nr. 10/174 din anul 2023.

1. **PARTICIPANŢI :**

* Director Tehnic : ing. ACHIM FLORIN, expert CTAP: ………...……….....................
* Director staţiune: ing. BÎRLE LUCIAN ……………………………………….………
* Şef proiect: ing. BÎRLE LUCIAN.. …………………………..........................................

1. **CONCLUZII ŞI CONSTATĂRI :**

Din analiza documentaţiei şi a discuţiilor purtate au rezultat următoarele:

Amenajamentele unităților de producție au fost întocmite în conformitate cu prevederile Normelor tehnice pentru amenajarea pădurilor, în baza celor stabilite la Conferinţa I de amenajare din 16.02.2023 și la Conferinţa a II-a de amenajare din 28.03.2024.

Amenajamentele s-au elaborat pentru o perioadă de 10 ani. Prevederile acestora se vor aplica după obținerea actului de reglementare de mediu și emiterea ordinului de ministru pentru aprobarea amenajamentelor. Perioada de elaborare a amenajamentului silvic pentru O.S. Gurahonț este cuprinsă între 16.02.2023 și 02.12.2024 și cuprinde mai multe faze/activități desfășurate: teren, redactare, definitivare, GIS, analize sol, documentații de mediu etc.

***Scopul*** amenajamentului este asigurarea modului de gestionare a fondului forestier proprietate publică a statului administrat de Regia Naţională a Pădurilor - ROMSILVA, prin Ocolul Silvic Gurahonț, din cadrul Direcţiei Silvice Arad, cu respectarea regimului silvic.

Având în vedere scopul principal, s-au stabilit următoarele ***obiective*** științifice și tehnice:

* + - studiul stațiunii și al vegetației forestiere;
    - stabilirea obiectivelor economice și ecologice ale pădurilor;
    - stabilirea țelurilor de gospodărire definite prin caracteristicile structurale ale arboretelor;
    - stabilirea posibilității pădurilor și elaborarea planurilor de recoltare și cultură.

Suprafaţa fondului forestier proprietate publică a statului administrată de Regia Naţională a Pădurilor - ROMSILVA, prin Ocolul Silvic Gurahonț, din cadrul Direcţiei Silvice Arad, este de 15170,59 ha şi este cuprinsă în 6 unităţi de producţie. Aceasta este mai mică cu 431,04 ha decât cea de la amenajarea precedentă (15601,63 ha).

Diferenţa de suprafaţă se justifică prin:

|  |  |  |  |  |
| --- | --- | --- | --- | --- |
| - diferenţe rezultate în urma determinării analitice a suprafeţelor prin tehnologia G.I.S., a măsurătorilor în teren cu G.P.S. (pichetaj făcut de ocolul silvic) și utilizării imaginilor aeriene recente (ortofotoplanuri) (+ 86,68 ha şi – 82,25 ha) | : | + | 4,43 | ha; |
| - diferențe rezultate în urma corectării limitelor de fond forestier pe bază de măsurători și imagini aeriene recente (ortofotoplanuri) conform situaţiei din teren (pichetaj făcut de O.S.) (+ 17,63 ha şi – 31,38 ha) | : | – | 13,75 | ha; |
| - diferențe rezultate în urma repoziționării parcelei 18 (UP VI) în baza măsurătorilor conform situației din teren (pichetaj făcut de ocolul silvic) (+ 0,25 ha și – 0,25 ha) | : | +/– | 0,00 | ha; |
| - diferențe rezultate în urma corectării limitelor de UP (UP III – UP IV) pe bază de măsurători, conform situației din teren (pichetaj făcut de ocolul silvic) (+ 2,33 ha şi – 2,33 ha) | : | **+/**– | 0,00 | ha; |
| - diferențe rezultate în urma corectării limitelor de ocol silvic (OS Gurahonț – OS Brad) pe bază de măsurători, conform situației din teren (pichetaj făcut de ocolul silvic) (+ 19,48 ha) | : | **+** | 19,48 | ha; |
| - diferențe rezultate în urma corectării limitelor de ocol silvic (OS Gurahonț – OS Săvârșin) pe bază de măsurători, conform situației din teren (pichetaj făcut de ocolul silvic) (+ 3,81 ha și – 0,04 ha) | : | **+** | 3,77 | ha; |
| - diferențe rezultate în urma corectării limitelor de ocol silvic (OS Gurahonț – OS Sebiș Moneasa) pe bază de măsurători, conform situației din teren (pichetaj făcut de ocolul silvic) (+ 0,12 ha și – 0,86 ha) | : | **-** | 0,74 | ha; |
| - diferențe rezultate în urma măsurătorilor cadastrale (întabulări) (+ 0,03 ha și – 0,36 ha) | : | **-** | 0,33 | ha; |
| - diferențe de suprafață între cea din actele legale de retrocedare și cea pusă efectiv în posesie la amenajările precedente (suprafață ce urmează a fi retrocedată) | : | **+** | 5,38 | ha; |
| -Scoateri definitive din fondul forestier (Decizie ITRSV nr. 228/30.06.2014, Proces verbal de predare-primire nr. 2833/07.07.2014) | : | **-** | 0,076 | ha; |
| - Diferențe de suprafață rezultată în urma corectării amplasamentului din parcelele 63 și 81 (UP VI) conform inventarului de coordonate din documentele ce au stat la baza scoaterii definitive din fondul forestier (Decizie ITRSV nr. 228/30.06.2014) | : | **+** | 0,0157 | ha; |
| - Diferențe de suprafață rezultată în urma corectării amplasamentului din parcela 68 (UP VI) conform inventarului de coordonate din documentele ce au stat la baza scoaterii definitive din fondul forestier (Decizie ITRSV nr. 228/30.06.2014) | : | **-** | 0,0157 | ha; |
| -Diferențe rezultate în urma corectării limitelor fondului forestier în parcela 69 cu enclava E1 (UP VI), pe bază de măsurători și imagini aeriene recente (ortofotoplanuri), conform situației din teren (pichetaj făcut de O.S.) | : | **+** | 0,25 | ha; |
| -diferenţe rezultate în urma corectării limitei de fond forestier, conform situației din teren (limitrof drumului județean DJ708) | : | **-** | 3,90 | ha; |
| -diminuarea diferenței dintre suprafața retrocedată în teren la amenajarea anterioară și cea din procesele verbale de punere în posesie | : | **-** | 0,69 | ha; |
| - suprafețe retrocedate în baza legilor fondului funciar: Legea 247/2005 – acte de retrocedare neidentificate și neoperate la amenajarea anterioară | : | **–** | 15,33 | ha; |
| - suprafețe retrocedate în baza legilor fondului funciar: Legea 1/2000 | : | **–** | 15,80 | ha; |
| - suprafețe retrocedate în baza legilor fondului funciar: Legea 247/2005 | : | **–** | 413,73 | ha. |

Pe categorii de folosinţă suprafaţa fondului forestier proprietate publică a statului are următoarea repartiţie:

- A. Păduri şi terenuri destinate împăduririi ………. ……..…......... 14739,17 ha;

- B. Terenuri afectate gospodăririi pădurilor………………..……........225,53 ha;

- C. Terenuri neproductive ………………………………….……....... 165,47 ha;

- D. Terenuri scoase temporar din fond forestier ………….....................40,42 ha.

Potrivit normelor tehnice în vigoare, pădurile Ocolului silvic Gurahonț, au fost încadrate atât în grupa I (12980,45 ha - 88%) cât și în grupa a II-a (1758,72 ha – 12%), cu următoarele categorii funcţionale:

|  |  |  |  |
| --- | --- | --- | --- |
| **Grupa, subgrupa şi categoria funcţională** | | **Suprafaţa** | |
| **Cod** | **Denumirea (funcţia prioritară)** | **ha** | **%** |
| **Grupa I - din care :** | | | |
| 2A | Arboretele situate pe stâncării, pe grohotişuri şi pe terenuri cu eroziune în adâncime şi pe terenuri cu înclinarea mai mare de 30 grade pe substrate de fliş (facies marnos, marno-argilos şi argilos), nisipuri, pietrişuri şi loess, precum şi cele situate pe terenuri cu înclinare mai mare de 35 grade, pe alte substrate litologice (T II) | 2845,54 | 19 |
| 2H | Arboretele situate pe terenuri alunecătoare (T II) | 1,04 | - |
| 2L | Arboretele situate pe terenuri cu substraturi litologice foarte vulnerabile la eroziuni şi alunecări, cu pante cuprinse până la limitele indicate la categoria 1.2.A (T IV) | 244,62 | 2 |
| 3H | Arboretele situate în condiţii foarte grele de regenerare (T II) | 60,80 | - |
| 4G | Arboretele din trupurile de pădure esențiale pentru păstrarea identității culturale a comunităților locale și cele din jurul monumentelor de cult – *Mănăstirea Izbuc* (T II) | 8,03 | - |
| 4E | Benzi de pădure constituite din subparcele întregi situate de-a lungul căilor de comunicaţii de importantă naţională şi internaţională (T II) | 2,25 | - |
| 5E | Arboretele constituite în zone de protecție a monumentelor naturii (*Dosul Laurului)* (T II) | 89,94 | 1 |
| 5F | Arboretele declarate monumente ale naturii – *Izbucul intermitenr de la Călugări, Dosul Laurului* (TI) | 44,24 | - |
| 5H | Arboretele constituite ca materiale de bază-surse de semințe (T II) | 117,45 | 1 |
| 5N | Arboretele constituite ca zonă tampon pentru resursele genetice (T III) | 52,33 | - |
| 5Q | Arboretele din păduri/ecosisteme de pădure cu valoare protectivă pentru habitate de interes comunitar şi specii de interes deosebit incluse în arii speciale de conservare/situri de importanţă comunitară în scopul conservării habitatelor (din reţeaua ecologică Natura 2000 – *ROSCI0291 – Coridorul Munţii Bihorului – Codru Moma, ROSCI0200 Platoul Vaşcău, ROSCI0298 – Defileul Crişului Alb, ROSCI0324 Munţii Bihor, ROSCI0406 – Zarandul de Est,* *ROSCI0070 – Drocea*) (T IV) | 9512,33 | 63 |
| 5U | Arboretele din ecosisteme rare, amenințate cu periclitarea (castan comestibil) (T II) | 1,88 | - |
| **Total grupa I** | | **12980,45** | **86** |
| **Grupa a II-a - din care:** | | | |
| 1C | Arboretele destinate să producă, în principal, lemn pentru cherestea (T VI) | 1745,62 | 12 |
| 1D | Arboretele destinate să producă, în principal, arbori mijlocii şi subţiri pentru celuloză, construcţii rurale şi alte produse din lemn (T VI) | 13,10 | - |
| **Total grupa a II-a** | | **1758,72** | **12** |
| **Total grupa I +II** | | **14739,17** | **97** |
| - | Terenuri fără grupă funcţională (afectate - ctg. B, neproductive - ctg. C; scoase temporar din fondul forestier - ctg. D) | 431,42 | 3 |
| **TOTAL OCOL** | | **15170,59** | **100** |
| Din care: - clasă de regenerare gr. I  - clasă de regenerare gr. II | | -  0,95 | -  - |

Din punct de vedere geografic Ocolul silvic Gurahonț este situat în ţinutul Carpaţilor Occidentali, subţinutul Munţilor Apuseni, Districtul Munţilor Zarandului şi Districtul Munţilor Codru Moma, tipul de relief Banato-Crişan. Teritoriul ocolului este situat în depresiunea Gurahonţ-Almaş, ocupând prelungirile sudice ale Munţilor Codru – Moma (II, IV, VI, VII%) respectiv partea nordică a Munţilor Zarandului (UP III, V, VII%).

Fitoclimatic, pădurile acestui ocol sunt situate în următoarele etaje de vegetaţie:

- FM3 – Etajul montan de molidișuri – 34,54 ha (sub 1%);

- FM2 – Etajul montan de amestecuri – 727,61 ha (5%);

- FM1+FD4 – Etajul montan-premontan de făgete – 1937,93 ha (13%);

- FD3 - Etajul deluros de gorunete, făgete şi goruneto-făgete – 11323,40 ha (77%);

- FD2 - Etajul deluros de cvercete (de gorun, cer, gârniță, amestecuri dintre acestea) şi şleauri de deal – 715,69 ha (5%).

Această repartiţie se referă exclusiv la terenurile cu pădure şi la cele destinate împăduririi (14739,17 ha).

În cuprinsul Ocolului Silvic Gurahonț s-au identificat soluri din 4 clase, după cum urmează:

- protisoluri – 54,27 ha (sub 1%);

- luvisoluri – 4511,65 ha (31%);

- cambisoluri – 9747,16 ha (66%);

- spodisoluri – 426,09 ha (3%).

Cele mai răspândite subtipuri de sol sunt: eutricambosol tipic – 52%, luvosol tipic – 10% și alosolul tipic – 8%.

S-au identificat 37 tipuri de staţiune, predominante fiind următoarele:

* + - 5.2.4.2. – Deluros de făgete Pm, brun edafic mijlociu cu Asperula-Asarum (35%);
    - 5.2.4.3. – Deluros de făgete Ps, brun edafic mare cu Asperula-Asarum (19%).

De asemenea, au fost identificate 42 tipuri de pădure grupate în 12 formaţii forestiere, majoritare fiind:

* + - făgete pure de dealuri (40%);
    - făgete amestecate (22%);
    - făgete pure montane (16%).

Cel mai răspândit tip de pădure este 421.2. - Făget de deal pe soluri schelete cu floră de mull de productivitate mijlocie (m) - 2536,48 ha – 17%, urmat de 421.1. - Făget de deal cu floră de mull - 2256,07 ha – 15%.

Elementele de caracterizare ale structurii fondului forestier (total arborete) sunt următoarele:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Specificări** | **Specii** | | | | | | | | | | **TOTAL** |
| FA | **GO** | **MO** | **CA** | **TE** | **CE** | **LA** | **DR** | **DT** | **DM** |
| **Compoziţia (%)** | 56 | 13 | 9 | 9 | 4 | 2 | 1 | 2 | 4 | - | **100** |
| **Clasa de producţie medie** | II9 | II9 | II7 | III7 | II6 | III0 | II7 | II5 | III1 | III5 | **II9** |
| **Consistenţa medie** | 0,72 | 0,69 | 0,82 | 0,76 | 0,72 | 0,70 | 0,84 | 0,82 | 0,77 | 0,77 | **0,73** |
| **Vârsta medie**  **-ani-** | 102 | 106 | 60 | 82 | 97 | 111 | 45 | 61 | 71 | 59 | **95** |
| **Creșterea curentă**  **- mc/an/ha -** | 4,4 | 3,2 | 10,7 | 3,7 | 4,5 | 2,4 | 11,5 | 9,5 | 3,9 | 1,4 | **4,8** |
| **Volum mediu**  **- mc/ha -** | 312 | 288 | 383 | 179 | 299 | 268 | 288 | 377 | 188 | 148 | **298** |
| **Volum total**  **- mc -** | 2619341 | 553677 | 492126 | 225868 | 173691 | 74430 | 28166 | 94289 | 124091 | 2170 | **4387849** |

Amenajamentul O.S. Gurahonț cuprinde la capitolul 5 obiectivele ecologice, economice și sociale pentru pădurile luate în studiu care se reflectă în țelurile de protecție și producție atribuite.

Pentru gospodărirea diferenţiată a fondului forestier şi reglementarea procesului de producţie s-au constituit următoarele unităţi de gospodărire:

|  |  |  |  |  |  |  |
| --- | --- | --- | --- | --- | --- | --- |
| - | U.G. „A” | - | codru regulat, sortimente obişnuite | - | 11061,03 | ha |
| - | U.G. „J” | - | codru cvasigrădinărit | - | 506,02 | ha |
| - | U.G. „E” | - | rezervaţii pentru ocrotirea integrală a naturii, potrivit legii | - | 44,24 | ha |
| - | U.G. „K” | - | materiale de bază-surse de semințe și arborete destinate conservării resurselor genetice | - | 117,45 | ha |
| - | U.G. „M” | - | păduri supuse regimului de conservare deosebită | - | 3009,48 | ha |

Bazele de amenajare adoptate sunt următoarele:

a) Regimul:

- codru, pentru arboretele ce pot fi conduse la vârste înaintate pentru producerea de lemn de dimensiuni mari, la care regenerarea se realizează pe cale naturală din sămânţă sau artificială din plantații;

- crâng pentru arboretele de salcâm, în care regenerarea se va asigura din drajoni sau lăstari în urma tăierilor în crâng;

b) Compoziţia-ţel: de regenerare pentru arboretele exploatabile şi compoziţia ţel la exploatabilitate pentru celelalte arborete;

c) Tratamente:

- tăieri progresive în făgete, gorunete și amestecuri dintre acestea;

- tăieri cvasigrădinărite în făgetele încadrate în U.G. de tip J (din tipul IV funcțional);

- tăieri rase cu caracter de substituire în arborete derivate, afectate de factori destabilizatori sau necorespunzătoare stațional; acest tratament este singurul prin care se poate asigura substituirea speciilor existente în arborete cu cele prevăzute în compozițiile țel de regenerare, fiind prevăzute doar acolo unde nu este posibilă aplicarea unui tratament cu regenerare sub adăpost;

- tăieri în crîng pentru arboretele de salcâm.

d) Exploatabilitatea: de protecţie pentru arboretele din grupa I funcţională şi tehnică pentru arboretele din grupa a II-a funcţională;

e) Ciclul: pentru U.G. A s-au adoptat cicluri de 110 ani la U.P. II, III, IV, V, VI, VII, iar pentr U.G. J s-a adoptat ciclul de 120 ani.

Posibilitatea anuală de produse principale este de 45571 m3, rezultată din unitățile de gospodărire de tip „A” – 43448 m3 și „J” – 2123 m3.

Prin lucrări de conservare se poate extrage un volum maxim de 5817 m3/an (16 m3/an din U.G. K și 5801 m3/an din U.G. M).

Suprafeţele anuale de parcurs cu lucrări de îngrijire şi volumele de recoltat sunt următoarele:

- degajări: 78,17 ha;

- curăţiri: 59,67 ha, de pe care se vor recolta 204 m3;

- rărituri: 285,29 ha, de pe care se vor recolta 6760 m3.

Cu tăieri de igienă se vor parcurge anual 6216,24 ha, de pe care se vor recolta 6778 m3.

Lucrările de regenerare care se vor executa în deceniul următor sunt următoarele:

- lucrări de ajutorarea regenerării naturale…...................................................648,49ha;

- lucrări de îngrijire a regenerării naturale…...................................................7041,01ha;

- lucrări de regenerare:

* împăduriri integrale .…................................................................... 260,72 ha;
* completări în arborete tinere care nu au închis starea de masiv ...... 85,75 ha;

- îngrijirea culturilor tinere………………….......………..…...............….... 1972,88 ha.

Speciile care vor fi folosite la lucrările de regenerare sunt: fag, gorun, molidul, gârnița, cerul, teiul, aninul negru, laricele și diverse specii tari (frasin, paltin de câmp, paltin de munte).

Amenajamentele mai cuprind recomandări pentru conservarea și ameliorarea biodiversității, prevenirea şi combaterea factorilor destabilizatori şi limitativi, precum şi măsuri de protecţie a fondului forestier.

Reţeaua instalaţiilor de transport utilizată la gospodărirea fondului forestier al Ocolului silvic Gurahonț însumează 279,93 km, din care 0,60 km drumuri de exploatare a altor sectoare, 17,70 km drumuri publice şi 261,63 km drumuri forestiere, cu un indice de densitate de 18,45 ml/ha.

Instalațiile de transport existente asigură o accesibilitate în proporţie de 89% (s-a avut în vedere o distanță medie de scos-apropiat mai mică sau egală cu 1,2 km). În cadrul ocolului silvic există un număr de trei drumuri proiectate cu o lungime totală de 12,56 km.

Construcţiile forestiere existente la data întocmirii amenajamentului, satisfac necesităţile de administrare şi pază a pădurilor. În funcţie de dinamica lucrărilor silvice, Ocolul silvic Gurahonț va analiza oportunitatea realizării unor noi construcţii forestiere.

***Caracterul de noutate*** al amenajamentului O.S. Gurahonț constă în:

* + abordarea aspectelor referitoare la conservarea şi ameliorarea biodiversităţii;
  + introducerea noţiunilor şi abordarea aspectelor privind certificarea pădurilor;
  + se supune evaluării de mediu ori evaluării impactului asupra mediului, după caz, iar evaluarea adecvată a efectelor potențiale asupra ariilor naturale protejate de interes comunitar (siturile Natura 2000: *ROSCI0291 – Coridorul Munţii Bihorului – Codru Moma*; *ROSCI0200 Platoul Vaşcău*; *ROSCI0298 – Defileul Crişului Alb,* *ROSCI0324 Munţii Bihor*; *ROSCI0406 – Zarandul de Est*; *ROSCI0070 – Drocea*; *ROSPA0117- Drocea-Zărand*; *ROSPA0153-Defileul Crișului Alb*) face parte integrantă din acesta;
  + calculul volumului de lemn nerecoltat ca urmare a instituirii măsurilor de protecţie pentru pădurile încadrate în grupa I funcţională, pentru care nu se reglementează procesul de producţie lemnoasă conform prevederilor Codului Silvic (art. 25, alin. (3)), pe baza normelor cuprinse în HG 167/2024;
  + luarea în considerare a măsurilor aferente Pădurilor cu valoare ridicată de conservare;
  + analiza arboretelor în vederea identificării pădurilor virgine şi cvasivirgine şi zonarea funcţională corespunzătoare a acestora.

Principalii **indicatori de rezultat definiţi** în urma elaborării amenajamentului Ocolului silvic Gurahonț sunt:

* caracterizarea factorilor geomorfologici şi a celor edafici din teritoriul studiat;
* descrierea principalelor caracteristici ale arboretelor;
* stabilirea posibilităţii pădurilor (de produse principale, secundare);
* elaborarea planurilor de recoltare şi cultură;
* indicarea modalităţilor de valorificare superioară a altor produse din fondul forestier în afara lemnului;
* stabilirea măsurilor de protecţie a fondului forestier împotriva: doborâturilor şi rupturilor de vânt şi zăpadă, incendiilor, poluării industriale, bolilor şi altor dăunători, eroziunii şi atenuarea extremelor climatice ş.a.;
* stabilirea măsurilor de gospodărire a arboretelor slab productive şi provizorii şi a celor afectate de factori destabilizatori;
* conservarea şi ameliorarea biodiversităţii;
* studiul şi analiza eficacităţii modului de gospodărire a pădurilor.

***C.T.E. avizează favorabil documentația în forma prezentată, aceasta fiind întocmită în conformitate cu NORMELE SILVICE şi respectă recomandările conferinţelor de amenajare.***