**0. INTRODUCERE. ELEMENTE DEFINITORII ALE PROIECTULUI**

**Scopul amenajamentului**: asigurarea modului de gestionare a fondului forestier proprietate publică a statului administrat de Regia Naţională a Pădurilor - ROMSILVA, prin Ocolul silvic Gurahonț, din cadrul Direcţiei Silvice Arad, cu respectarea regimului silvic.

**Domeniul de cercetare-dezvoltare şi inovare:** bioeconomie.

**Obiective ştiinţifice şi tehnice:**

* + studiul staţiunii şi al vegetaţiei forestiere din O.S. Gurahonț;
  + stabilirea obiectivelor social-economice şi ecologice ale pădurilor;
  + stabilirea ţelurilor de gospodărire definite prin caracteristicile structurale ale arboretelor;
  + stabilirea posibilităţii pădurilor şi elaborarea planurilor de recoltare şi cultură.

**Perioada de desfăşurare:** elaborarea amenajamentului silvic pentru Ocolul silvic Gurahonț este cuprinsă între 16.02.2023 şi 02.12.2024 şi cuprinde mai multe faze/activităţi desfăşurate: teren, redactare, definitivare, GIS, analize sol, documentaţii de mediu etc.

**Tipul sursei de finanţare:** naţional – R. N. P. – ROMSILVA.

**Bugetul**, cu evidenţierea distinctă a cheltuielilor corespunzătoare veniturilor din salarii şi asimilate salariilor aferente personalului încadrat în proiect: conform devizelor postcalcul întocmite în baza contractului nr. 10/174 din anul 2023.

**Caracterul de noutate** al studiului general al OS Gurahonț constă în:

* + abordarea aspectelor referitoare la conservarea şi ameliorarea biodiversităţii;
  + introducerea noţiunilor şi abordarea aspectelor privind certificarea pădurilor;

- se supune evaluării de mediu ori evaluării impactului asupra mediului, după caz, iar evaluarea adecvată a efectelor potențiale asupra ariilor naturale protejate de interes comunitar (siturile Natura 2000: *ROSCI0291 – Coridorul Munţii Bihorului – Codru Moma,* *ROSCI0200 Platoul Vaşcău, ROSCI0298 – Defileul Crişului Alb,* *ROSCI0324 Munţii Bihor,* *ROSCI0406 – Zarandul de Est, ROSCI0070 – Drocea, ROSPA0117- Drocea-Zărand, ROSPA0153-Defileul Crișului Alb*) face parte integrantă din acesta;

* + calculul volumului de lemn nerecoltat ca urmare a instituirii măsurilor de protecţie pentru pădurile încadrate în grupa I funcţională, pentru care nu se reglementează procesul de producţie lemnoasă conform prevederilor Codului Silvic (art. 25, alin. (3)), pe baza normelor cuprinse în HG 167/2024;
  + luarea în considerare a măsurilor aferente Pădurilor cu valoare ridicată de conservare;
  + analiza arboretelor în vederea identificării pădurilor virgine şi cvasivirgine şi zonarea funcţională corespunzătoare a acestora.

Principalii **indicatori de rezultat definiţi** în urma elaborării studiului general al OS Gurahonț sunt:

* caracterizarea factorilor geomorfologici şi a celor edafici din teritoriul studiat;
* descrierea principalelor caracteristici ale arboretelor;
* stabilirea posibilităţii pădurilor (de produse principale, secundare);
* elaborarea planurilor de recoltare şi cultură;
* indicarea modalităţilor de valorificare superioară a altor produse din fondul forestier în afara lemnului;
* stabilirea măsurilor de protecţie a fondului forestier împotriva: doborâturilor şi rupturilor de vânt şi zăpadă, incendiilor, poluării industriale, bolilor şi altor dăunători, eroziunii şi atenuarea extremelor climatice ş.a.;
* stabilirea măsurilor de gospodărire a arboretelor slab productive şi provizorii şi a celor afectate de factori destabilizatori;
* conservarea şi ameliorarea biodiversităţii;
* studiul şi analiza eficacităţii modului de gospodărire a pădurilor.